CELEX: C2006/060/58
Language: el
Date: 2006-03-11 00:00:00
Title: Υπόθεση C-39/06: Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις  24 Ιανουαρίου 2006

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/30
            
         Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας που ασκήθηκε στις 24 Ιανουαρίου 2006
   (Υπόθεση C-39/06)
   (2006/C 60/58)
   γλώσσα διαδικασίας: η γερμανική
   Η Επιτροπή των Ευρωπαϊκών Κοινοτήτων, εκπροσωπούμενη από τους Kilian Gross και Tibor Scharf, με τόπο επιδόσεων στο Λουξεμβούργο, άσκησε στις 24 Ιανουαρίου 2006 προσφυγή κατά της Ομοσπονδιακής Δημοκρατίας της Γερμανίας ενώπιον του Δικαστηρίου των Ευρωπαϊκών Κοινοτήτων.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι η Ομοσπονδιακή Δημοκρατία της Γερμανίας, παραλείποντας να λάβει όλα τα αναγκαία μέτρα για την ανάκτηση των ενισχύσεων τις οποίες αφορά η απόφαση της Επιτροπής στη σχετική με κρατικές ενισχύσεις διαδικασία C-62/00 (πρώην NN 142/99), της 30ής Οκτωβρίου 2002, όπως ενσωματώθηκε στη διορθωθείσα απόφαση της 13ης Μαΐου 2003 (2003/643/ΕΚ) (1), σχετικά με την κρατική ενίσχυση την οποία χορήγησε η Γερμανία υπέρ της Kahla Porzellan GmbH και της Kahla/Thüringen Porzellan GmbH, παρέβη τις υποχρεώσεις που υπέχει από το άρθρο 249 ΕΚ, καθώς και από τα άρθρα 1, 2 και 3 της ως άνω αποφάσεως·
            
         
               2.
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή υποστηρίζει ότι η Γερμανική Κυβέρνηση δεν εκτέλεσε πλήρως την απόφαση της Επιτροπής στη σχετική με κρατικές ενισχύσεις διαδικασία C-62/00 (πρώην NN 142/99), της 30ής Οκτωβρίου 2002, όπως ενσωματώθηκε στη διορθωθείσα απόφαση της 13ης Μαΐου 2003 (2003/643/ΕΚ).
   Με την απόφαση αυτή κηρύχθηκαν ασύμβατες προς την κοινή αγορά διάφορες ενισχύσεις που χορηγήθηκαν από τη Γερμανία στην Kahla Porzellan GmbH μεταξύ 1991 και 1993 και στην Kahla/Thüringen Porzellan GmbH μεταξύ 1993 και 1999. Περαιτέρω, ζητήθηκε η ανάκτηση, εντόκως, των εν λόγω ενισχύσεων.
   Το γεγονός ότι κατά της αποφάσεως 2003/463/ΕΚ έχει ασκηθεί προσφυγή στο πλαίσιο της διαδικασίας Τ-20/03 δεν επηρεάζει την υποχρέωση εκτελέσεως της αποφάσεως, διότι η άσκηση προσφυγής δεν έχει ανασταλτικό αποτέλεσμα.
   Δεδομένου ότι η Ομοσπονδιακή Δημοκρατία της Γερμανίας, παρά τις επανειλημμένες γραπτές οχλήσεις της Επιτροπής, δεν εκτέλεσε πλήρως την απόφαση 2003/463/ΕΚ, η Επιτροπή άσκησε προσφυγή δυνάμει του άρθρου 88, παράγραφος 2, δεύτερο εδάφιο, ΕΚ.
   
      (1)  ΕΕ L 227, σ. 12.